04/12/2013 | Administración LocalMunicipal
Carballo
Anuncio de aprobación de bases e convocatoria do “Programa de bolsa de aluguer do Concello de Carballo”

O Pleno municipal, en sesión ordinaria celebrada o 25 de novembro de 2013, adoptou, entre outros, o seguinte acordo: Primeiro. –Aprobar as bases do “Programa de bolsa de aluguer do Concello de Carballo” que se achegan como Anexo ó presente acordo. Segundo. –Convocar o “Programa de bolsa de aluguer do Concello de Carballo” mediante a inserción de anuncios no Boletín Oficial da Provincia. Terceiro. –Facultar á Alcaldía para que dite cantas resolucións sexan necesarias en orden a interpretación e execución do “Programa de bolsa de aluguer do Concello de Carballo”. Carballo, 27 de novembro de 2013. O alcalde D. Evencio Ferrero Rodríguez ANEXO CONDICIÓNS PARA A PERSOA ARRENDADORA E DAS VIVENDAS PARA A INCORPORACIÓN AO PROGRAMA DE BOLSA DE ALUGUER DO CONCELLO DE CARBALLO 1.–Condicións e características das vivendas.1.1.–Para a súa incorporación ao Programa de bolsa de aluguer do Concello de Carballo, as vivendas deberán reunir como mínimo as seguintes características: a) Ser de titularidade privada e ter como uso escriturado o de vivenda. As persoas titulares das vivendas poderán ser persoas físicas ou agrupacións delas, comunidades de bens e outras, que carezan de personalidade xurídica, así como persoas xurídicas. b) Ter a consideración de vivenda libre ou non estar sometida a ningunha limitación para arrendala derivada da súa cualificación como vivenda protexida. c) Estar libre de cargas que impidan o seu arrendamento e carecer de limitacións por razóns de legalidade urbanística. d) Estar desocupada e susceptible de uso, cando menos, desde o momento da solicitude de incorporación ao programa. e) Constar como mínimo dunha estancia, mais unha cociña e un cuarto de baño. f) Reunir as condicións esenciais de habitabilidade que resulten de aplicación para a súa utilización segundo a data de construcción do inmoble. A tales efectos será preceptivo o informe emitido polos servizos técnicos municipais. g) Contar coa dotación mínima de instalacións esenciais que se relacionan a continuación: – Subministración de auga fría. – Subministración de auga quente sanitaria. – Calefacción ou no seu defecto instalación eléctrica suficiente para a dotación de radiadores. – Evacuación de augas residuais. – Instalación eléctrica con potencia suficiente. – Telecomunicacións, alomenos telefonía analóxica. h) Estar dada de alta nas subministracións necesarias para o funcionamento das instalacións relacionadas no punto precedente ou no seu caso ser susceptible de estalo no momento de formalización do contrato de arrendamento, e estar o día no pagamento dos recibos correspondentes. i) Para edificacións cuxa licencia de obras sexa posterior o ano 2000, dispor da licencia de primeira utilización do edificio no que se sitúe a vivenda ou da vivenda unifamiliar no seu caso. Esta circunstancia será comprobada polo Concello previa autorización da persoa arrendadora. l) Posuír o certificado de eficiencia enerxética subscrito por un técnico competente.1.2.–As vivendas poderanse arrendar con ou sen mobles. En calquera caso, deberán contar con cuarto de baño composto por bañeira ou ducha, lavabo e inodoro. A cociña estará equipada con vertedoiro, placa de cociñar a gas ou eléctrica, frigorífico, lavadora e mobiliario de almacenaxe básico.1.3.–No programa non se admitirán vivendas que non reúnan as condicións, requisitos e características sinaladas. Tampouco se admitirán as solicitudes de incorporación daquelas vivendas en que, a criterio dos servizos técnicos municipais, concorra algunha das seguintes circunstancias: a) Ter un contorno que as faga dificilmente alugables, en atención á súa situación, ás características ou ás condicións de accesibilidade da vivenda ou do edificio a que pertenza. b) Ou cando para reunir as condicións esenciais de habitabilidade e idoneidade sexa necesaria a realización de obras que requiran un prazo de execución estimado superior a tres meses.2.–Posta á disposición das vivendas.2.1.–A posta á disposición das vivendas para o seu arrendamento no marco do programa bolsa de aluguer do Concello de Carballo realizarana de forma voluntaria os seus titulares mediante calquera título válido en dereito.2.2.–A posta á disposición implicará o compromiso de arrendar a vivenda no marco do programa bolsa de aluguer do Concello de Carballo por un prezo non superior á renda taxada, durante un período mínimo dun ano. Así mesmo, poderase prorrogar de ano en ano a súa vixencia, con acordo de ambas partes (arrendador e arrendatario) ata completar un máximo de 3 anos.3.–Solicitude de incorporación de vivendas ao programa bolsa de aluguer do Concello de Carballo.3.1.–Poderán solicitar a incorporación ao programa os/as titulares das vivendas que cumpran os requisitos e condicións esixidas.3.2.–As solicitudes para a incorporación de vivendas serán dirixidas ao Sr. Alcalde – Presidente do Concello de Carballo, e faranse por rexistro de entrada.3.3.–O prazo para presentar as solicitudes de incorporación das vivendas á bolsa de aluguer do Concello de Carballo, estará aberto do día 1 ata o 15 (ambos incluídos) de cada mes, no caso de que do día 15 sexa inhábil, o prazo finalizará o día hábil seguinte.3.4.–Xunto coas solicitudes deberá presentarse, en orixinal ou copia compulsada, a seguinte documentación: a) Copia do DNI de todos os titulares da vivenda ou, se é o caso, permiso de residencia, ou documento análogo. b) No caso de que o/a solicitante actúe como usufructuario, título que o acredite. No caso de que actúe como propietario, consentimento do usufructuario. No caso de que actúe como representante ou apoderado, NIF e título ou poder que o habilite. c) Nos supostos de agrupacións de persoas físicas, comunidades de bens e outras, ou cando se trate de persoas xurídicas: actas dos acordos validamente adoptados onde se recolla a decisión de arrendar a vivenda no marco do programa bolsa de aluguer do Concello de Carballo. d) Escritura da vivenda e nota simple informativa actualizada, con indicación de cargas expedida polo Rexistro da Propiedade. e) Últimos recibos de auga, luz e/ou gas ou solicitude de alta nas subministracións se fose o caso. f) Copia da licenza de obras do edificio ou vivenda unifamiliar no seu caso. Esta circunstancia será comprobada polo Concello previa autorización da persoa arrendadora. g) Descrición das características da vivenda e inventario de electrodomésticos e, se fora o caso, mobles de que dispoña a vivenda. Esta descrición virá acompañada dun plano acoutado no que se indique a superficie útil e construída que permita a verificación do cumprimento das condicións esenciais de habitabilidade por parte dos técnicos municipais. h) Certificado de eficiencia enerxética subscrito por un técnico competente. i) Declaración responsable de que non existen procedementos administrativos ou xudiciais en curso que afecten á vivenda ou á súa titularidade. l) Declaración responsable de que a vivenda non ten cargas que impidan o seu arrendamento e que carece de limitacións por razón de legalidade urbanística; así como de que a vivenda está desocupada e susceptible de uso. m) Declaración responsable de estar ao día no pagamento de recibos de auga, luz e/ou gas. n) Declaración responsable do seu compromiso de poñer á disposición do Concello de Carballo a vivenda para o seu arrendamento no marco do programa bolsa de aluguer do Concello de Carballo.4.–Inspección técnica do inmoble.4.1.–Por parte dos servizos técnicos municipais procederase á inspección técnica do inmoble co obxecto de verificar o cumprimento das condicións esenciais de habitabilidade comprobadas previamente na documentación gráfica achegada, así como de que a vivenda está en bo estado para a súa ocupación inmediata.4.2.–Como resultado desta visita elaborarase un informe no que se indiquen no seu caso as posibles deficiencias e as subsanacións ou reparacións a realizar, así como do prezo recomendado para o seu aluguer, cuxa contía estará comprendida entre os 100 e os 150 €/mensuais.4.3.–Os criterio xeral para fixar o prezo do aluguer será o número de habitacións da vivenda que se poidan adicar a dormitorio: 1 habitación, 100 €/mes; 2 habitacións, 120 €/mes; 3 habitacións, 130 €/mes; 4 ou máis habitacións, 140 €/mes. En todo caso, se na visita de inspección do inmoble se detectan deficiencias ou carencias significativas poderá propoñerse unha redución do prezo en ata un 20%. En todo caso, se na visita de inspección do inmoble se detectan equipamentos e/ou condicións suplementarias que melloren significativamente as condicións de habitabilidade da vivenda, poderá propoñerse unha mellora do prezo en ata un 20%, non podendo superar o prezo final en ningún caso, os 150 €/mensuais.5.–Proposta de incorporación e aceptación das condicións. Unha vez comprobadas as condicións de habitabilidade e idoneidade da vivenda para o seu arrendamento, así como o cumprimento das demais características e requisitos establecidos, elaborarase a proposta de incorporación da vivenda ao programa bolsa de aluguer do Concello de Carballo, condicionada á aceptación das condicións recollidas nela e á formalización da posta á disposición da vivenda para o seu posterior arrendamento. Na proposta farase constar, entre outros puntos, o resultado da inspección ou inspeccións realizadas, con indicación das características da vivenda.6.–Causa de baixa das vivendas. A posta á disposición da vivenda, coa conseguinte baixa no programa, poderá finalizar pola concorrencia dalgunha das seguintes causas: a) Polo transcurso do prazo de posta á disposición. b) Por renuncia do titular da vivenda cando quede desocupada por resolución do contrato de arrendamento por instancia ou por causa imputable ao arrendatario. c) Por incumprimento das obrigas que lle corresponden como propietario/a ou arrendador/a da vivenda, así como pola inobservancia dos compromisos e condicións derivados da incorporación da vivenda ao programa. d) Cando se proceda á venda da vivenda e a nova adquirinte non acepte expresamente as condicións da posta á disposición. e) Procederá a baixa temporal no programa cando a vivenda permaneza desocupada por período superior a tres meses por causa distinta á falta de demanda, e sempre que a demora non sexa imputable á inactividade da Administración. Unha vez que a vivenda está en condicións para o aluguer, desde a situación de baixa cautelar ou temporal procederase á súa adxudicación por algún dos procedementos previstos. f) Cando a vivenda deixe de servir para o uso a que se destina, por vicios ocultos, caso fortuíto ou forza maior, así como por calquera outra causa que xustifique a exclusión do programa, prevista no documento de posta á disposición, no contrato de arrendamento, neste regulamento ou nas súas normas de desenvolvemento.7.–Medidas de apoio dirixidas ás persoas arrendadoras. Os/as titulares das vivendas con contrato de arrendamento subscrito ao abeiro do programa bolsa de aluguer do Concello de Carballo, poderán dispor das seguintes vantaxes ou beneficios: a) Subvención municipal por contía de douscentos cincuenta euros (250,00 €) por vivenda e ano como compensación dos gastos do imposto de bens inmobles (IBI) e taxa pola prestación do servizo de recollida domiciliaria de lixo e residuos sólidos urbanos, que ocasiona a vivenda. b) Servizo de inspección técnica para avaliar a adecuación da vivenda para o seu uso en arrendamento. c) Selección da persoa/s para ocupar a vivenda como arrendataria/s. d) Utilizar un modelo-tipo de contrato de arrendamento. e) Seguimento e inspección da vivenda durante a vixencia do contrato para garantir a súa boa utilización e conservación, e no momento da súa desocupación. f) Seguro multirrisco do fogar. g) Seguro de impagos de aluguer. h) Asesoramento no proceso de posta á disposición da vivenda, na formalización do contrato de arrendamento e durante toda a vixencia da relación arrendataria. i) Servizo de mediación entre as partes para a solución dos conflitos e controversias que poidan xurdir entre a parte arrendadora e a arrendataria na interpretación e aplicación do contrato de arrendamento. CONDICIÓNS PARA O ACCESO ÁS VIVENDAS INCORPORADAS AO Programa de bolsa de aluguer DO CONCELLO DE CARBALLO 8.–Requisitos. Poderán ser beneficiarias na condición de persoas arrendatarias dunha vivenda en réxime de aluguer incluída no Programa de bolsa de aluguer do Concello de Carballo as unidades familiares ou de convivencia que reúnan os seguintes requisitos: 8.1.–Unidades familiares ou de convivencia cuxos ingresos anuais totais, rateados mensualmente, non superen os límites seguintes en función do número de membros da unidade familiar ou de convivencia: Os límites están calculados en base a aplicación das contías en función do número de membros da unidade familiar da renda de integración de Galicia (RISGA), fixadas pola Xunta de Galicia para o ano 2013. Considérase como límite máximo de ingresos familiares para a incorporación a bolsa de aluguer, o aplicado a unidades familiares con 5 membros. En cada exercicio farase unha actualización dos límites en función das ditas contías publicadas. En todo caso, no momento da adxudicación da vivenda a persoa beneficiaria deberá acreditar o mantemento dos ditos ingresos alomenos durante os 3 meses seguintes. Para o cálculo dos ingresos familiares tamén se terán en conta as persoas exentas de tributación por percibir prestacións de incapacidade permanente ou grande invalidez, prestacións familiares por fillo a cargo, pensións de orfandade, etc.8.2.–Unidades familiares ou de convivencia con ingresos económicos suficientes para asumir o custo mensual do aluguer, non podendo superar o dito custo o 30% dos ingresos totais mensuais ponderados.8.3.–Os técnicos dos servizos sociais municipais –previa emisión do informe xustificativo– poderán propoñer excepcionalmente a inclusión de casos que superen o límite de ingresos, sempre e cando se xustifique que existen especiais circunstancias de dificultade para acceder a unha vivenda en réxime de aluguer. Isto relacionase fundamentalmente con gastos correntes que unha unidade familiar debe asumir necesariamente para a cobertura de necesidades básicas, sempre e cando deriven de servizos ofertados polas administracións públicas (custo de medicacións, tratamentos, desprazamentos, servizos relacionados coa dependencia: servizo de axuda no fogar, centro de día, ou calquera outro debidamente xustificado). Poderán valorarse excepcionalmente gastos de servizos de carácter privado, no caso que non exista oferta das administracións públicas.8.4.–Non ser titulares de pleno dominio ou dun dereito real de uso ou desfrute sobre algunha vivenda, a non ser que se xustifique documentalmente encontrarse nalgunha das excepcións establecidas.8.5.–Estar empadroados durante alomenos 1 ano no Concello de Carballo e residir tódolos membros da unidade familiar no municipio de forma real e efectiva. Os técnicos dos servizos sociais municipais poderán propoñer excepcionalmente a inclusión de solicitantes que non reúnan o requisito de estar empadroados durante 1 ano, previa emisión do informe correspondente.8.6.–No caso de inmigrantes ter permiso de residencia permanente ou temporal.8.7.–Non estar percibindo axudas a persoas inquilinas de programas de fomento da Administración autonómica galega.9.–Colectivos con prioridade de acceso.9.1.–Terán prioridade no acceso ao Programa de bolsa de aluguer: a) As persoas desafiuzadas sen vivenda alternativa, ou en risco de desafiuzamento inminente por falta de pagamento das cotas da hipoteca ou do aluguer, sempre e cando á imposibilidade de afrontar o dito pagamento derive da carencia de ingresos suficientes. b) As mulleres vítimas de violencia de xénero con situacións sobrevidas e necesidade inminente de vivenda alternativa.9.2.–Os técnicos dos servizos sociais municipais poderán propoñer excepcionalmente a inclusión como colectivo prioritario de casos con especiais circunstancias de dificultade ou urxencia, previa emisión do informe xustificativo.10.–Procedemento de adxudicación.10.1.–Terán prioridade na adxudicación das vivendas, as solicitudes determinadas como colectivos prioritarios. Ademais -para establecer unha orde de prelación- aplicarase a ditos colectivos prioritarios o sumatorio de ítems en función das circunstancias familiares de cada caso, e o procedemento en caso de empate, recollidos a continuación para a baremación dos demais colectivos.10.2.–Respecto ós demais colectivos, a orde de prelación de acceso irá en función da puntuación acadada tras sumar os ítems seguintes que correspondan: a) N.º de membros da unidade familiar menores de 3 anos de idade, incluídos fillos/as concibidos/as e non nacidos/as: 8 puntos por cada membro. b) N.º de membros da unidade familiar maiores de 3 anos e menores de 12 anos: 7 puntos por cada membro. c) N.º de membros maiores de 12 anos e menores de 18 anos: 6 puntos por cada membro. d) Muller vítima de violencia de xénero que non reúnan as condicións de colectivo prioritario: 5 puntos. e) Familias perceptoras da renda de integración de Galicia (RISGA): 5 puntos. f) N.º de membros con grao III de dependencia ou discapacidade igual ou superior o 65 % oficialmente recoñecidas: 4 puntos por cada membro. g) N.º de membros con grao I ou II de dependencia ou discapacidade igual ou superior o 33% e inferior o 65 % oficialmente recoñecidas: 3 puntos por cada membro. h) Familias monoparentais con fillos menores a cargo: 3 puntos. i) N.º de membros da unidade familiar: 1 punto por cada membro.10.3.–No caso de empate unha vez sumados os ítems anteriores, a orde de prelación irá en función dos ingresos familiares per cápita. Se subsiste o empate terase en conta a data e o número de entrada da solicitude no rexistro Xeral do Concello de Carballo.11.–Renda máxima da vivenda.11.1.–A cota mensual do aluguer da vivenda incluída no programa bolsa de aluguer do Concello de Carballo no poderá superar o 30% dos ingresos mensuais ponderados obtidos polas unidades familiares ou de convivencia.11.2.–Ademais a cota mensual do aluguer non poderá superar en ningún caso os 150 euros mensuais, non podendo incrementarse o prezo con ningún outro concepto como o Imposto de Bens Inmobles (IBI), a taxa pola prestación do servizo de recollida domiciliaria de lixo e residuos sólidos urbanos, as cotas da comunidade de veciños ou outros análogos.12.–Medidas de apoio dirixidas ás persoas arrendatarias. As persoas arrendatarias das vivendas incorporadas ao Programa de bolsa de aluguer do Concello de Carballo, poderán dispor das seguintes vantaxes ou beneficios: 1.–Utilizar un modelo-tipo de contrato de arrendamento.2.–Dispor dunha vivenda en condicións de habitabilidade, adecuada ás preferencias e necesidades da súa unidade familiar ou de convivencia.3.–Renda de aluguer non superior a 150 euros mensuais.4.–Seguro multirrisco do fogar para o arranxo de posibles avarías ou desperfectos da vivenda.5.–Contar cun servizo de mediación para a solución dos conflitos e controversias que poidan xurdir entre a parte arrendadora e a parte arrendataria durante a vixencia do contrato.6.–Asesoramento na presentación e tramitación das solicitudes de vivendas incluídas no programa bolsa de aluguer do Concello de Carballo.13.–Solicitude e documentación que deberán presentar os interesados para o acceso dunha vivenda incluída no Programa de bolsa de aluguer do Concello de Carballo. As persoas interesadas en acceder como arrendatarias a unha vivenda en réxime de aluguer incluída no Programa de bolsa de aluguer do Concello de Carballo, deberán presentar unha solicitude de acceso no prazo establecido na convocatoria, nun modelo – tipo, dirixida ao Sr. Alcalde – Presidente do Concello de Carballo, que deberá presentar por rexistro de entrada acompañada pola documentación (cando se indica que deberán achegar fotocopias, deberán achegar tamén os orixinais, para que dende o Concello se poida comprobar a documentación e poder cotexar a mesma) que se relaciona: 14.–Documentación xeral.1.–DNI de todos os membros da unidade familiar ou de convivencia, no caso de fillos menores de idade que non teñan DNI fotocopia do libro de familia e no caso de persoas estranxeiras, fotocopia do permiso de residencia ou documento análogo.2.–Volante de empadroamento, colectivo e con data de alta do Concello de Carballo. Esta circunstancia será comprobada polo Concello previa autorización da persoa solicitante.3.–No caso de parellas de feito, certificado do rexistro correspondente da Comunidade Autónoma de Galicia 4.–Certificado de Imputacións de todos os membros da unidade familiar ou de convivencia, referida ao último período impositivo con prazo de presentación vencido. Esta circunstancia será comprobada polo Concello previa autorización da persoa solicitante.5.–Declaración responsable de todos os ingresos do ano en curso da unidade familiar ou de convivencia, debidamente xustificados documentalmente. No caso de ingresos obtidos no estranxeiro, certificación bancaria dos ingresos do ano en curso e todos os do ano anterior.6.–Declaración xurada de que ningún membro da unidade familiar ou de convivencia é titular de dominio ou dun dereito real de uso ou desfrute sobre unha vivenda. No momento da adxudicación da vivenda poderáselle requirir un Certificado de ámbito nacional emitido polo Rexistro da Propiedade de que ningún membro da unidade familiar ou de convivencia é titular de dominio ou dun dereito real de uso ou desfrute sobre unha vivenda. No caso de ter algunha vivenda, xustificación documental da concorrencia dalgunha das excepcións previstas neste regulamento, fundamentalmente para os colectivos prioritarios.15.–Documentación específica para determinados colectivos Ademais da documentación sinalada na base anterior: 1.–As mulleres vítimas de violencia de xénero, para a acreditación da dita situación, deberán presentarse algún dos seguintes documentos: – Certificación da orde de protección ou medida cautelar, testemuño ou copia autenticada da secretaría xudicial da propia orde de protección ou medida cautelar en vigor. – Calquera outro que se estableza legal ou regulamentariamente para a acreditación de dita situación.2.–As familias numerosas deberán presentar o título de familia numerosa expedido pola Consellería de Traballo e Benestar.3.–As familias monoparentais con fillos/as menores a cargo deberán presentar a reclamación da execución de sentenza por impago de pensión alimenticia.4.–As persoas dependentes ou con discapacidade oficialmente recoñecida deberán presentar a certificación de dependencia ou discapacidade expedida polos correspondentes servizos da Consellería de Traballo e Benestar.5.–As persoas perceptoras de RISGA deberán presentar a resolución da percepción da RISGA emitida polo correspondente departamento territorial da Consellería de Traballo e Benestar.6.–As persoas perceptoras de pensións, prestacións e/ou subsidios deberán presentar a certificación sobre a contía e duración das mesmas, emitida polo órgano que corresponda.7.–As persoas que traballan por conta allea, deberán achegar as últimas 6 nóminas.8.–No caso de persoas de alta no réxime de autónomos ou calquera outro réxime de afiliación por conta propia (réxime agrario ou similar), terase en conta a declaración do IRPF referida ao último período impositivo con prazo de presentación vencido.16.–Causas de baixa. Serán causas de baixa, en acceder como arrendatario a unha vivenda en réxime de aluguer incluída no Programa de bolsa de aluguer do Concello de Carballo, as seguintes: 1.–Deixar de cumprir os requisitos establecidos nestas bases.2.–Ter renunciado por dúas veces a vivendas adxudicadas de forma provisional ou definitiva no marco do Programa de bolsa de aluguer do Concello de Carballo. Neste caso, non poderán volver a presentar unha nova solicitude ata que transcorran dous anos desde a data da última renuncia. Non se terán en conta as renuncias cando se xustifique que a vivenda non reúne as dimensións ou condicións suficientes en función do número, tipoloxía de membros ou circunstancias familiares sobrevidas, ou se a dita vivenda está situada nunha zona afastada do contorno familiar, laboral ou asistencial, sempre que quede suficientemente acreditada a especial dificultade que iso suporía para a vida cotiá da unidade familiar ou de convivencia.3.–Non ocupar a vivenda no prazo dun mes desde a subscrición do contrato de arrendamento, salvo causa de forza maior, de ser o caso, non poderán volver a presentar unha nova solicitude ata que transcorran dous anos desde a data de efectos do contrato de arrendamento.4.–Estar sometido a un proceso xudicial por falta de pagamento da renda da vivenda ou por calquera outra causa imputable ao arrendatario/a; a resolución xudicial dun contrato de arrendamento da vivenda por causa imputable ao arrendatario/a; ter causado danos graves nalgunha vivenda arrendada, ou ter incumprido as normas esenciais de convivencia. Nestes supostos non poderán volver a presentar unha nova solicitude ata que transcorran cinco anos desde a data de desocupación ou desaloxo da vivenda incorporada ao programa.5.–Ter abandonado a vivenda alugada no marco do programa de forma voluntaria, sen causa xustificada, antes de que transcorra 1 ano desde a data de efectos do contrato de arrendamento. Se fora o caso, non poderán volver a presentar unha nova solicitude ata que transcorran dous anos desde a data de desocupación da vivenda.17.–Presentación de solicitudes. A selección de arrendatarios e a adxudicación de vivendas incorporadas ao Programa de bolsa de aluguer do Concello de Carballo realizarase entre as unidades familiares ou de convivencia que teñan presentada no prazo establecido, a correspondente solicitude no Rexistro Xeral do Concello de Carballo, así como teñan entregado a documentación completa esixida nos prazos establecidos.18.–Formalización do contrato. O contrato de arrendamento formalizarase entre o arrendador e o arrendatario con arranxo á normativa en cada momento aplicable ó arrendamento de vivendas e coas obrigas legais establecidas.19.–Condicións básicas do contrato de arrendamento. Serán condicións básicas a incluír no contrato de arrendamento que se formalice, aquelas que se deriven das presentes bases e que son aceptadas polo arrendador e o arrendatario coa súa inclusión na bolsa regulada polas mesmas. Será obrigatorio para as partes recoller expresamente no contrato de arrendamento que se formalice as devanditas condicións.